باش ناظیر بینا‌لی ییل‌دیریم، تورکیه‌نی، میللتله اله-اله وئره‌رک دوزلویه چیخارتدیغینی بیلدیردی.
عدالت و اینکیشاف پارتیسی عمومی باشقانی و باش ناظیر ییل‌دیریم، آنایاسا دییشیک‌لیگی رفراندوم پروسه‌سینده پارتیسینجه کوتاهیادا تشکیل ائدیلن میتینگده دانیشدی.
ییلدیریم، تورکیه‌نی دونیانین ان گوجلو اؤلکه‌لری آراسینا داشیماق و دولتی، میللتله بیرلیکده گوجلن‌دیرمک اوچون سیاست ائتدیک‌لرینی ایفاده ائتدی.
باش ناظیر،
"اونلارین (رفراندوما خیر دئین‌لر) اوچورومون کنارینا گتیردیگی تورکیه‌نی میللتیمیزله اله-اله وئره‌رک دوزلویه چیخاردیریق. اونلارین اعتبارینی زده‌لدیغی تورکیه‌یه یئنی‌دن اعتبار قازاندیردیق. بوتون بون‌لاری اؤنوموزه چیخان مانع‌لری آشا آشا ائتدیک، سیزینله ائتدیک." دئدی.
16 آورلده تورکیه‌نین گله‌جگی اوچون اهمیت‌لی بیر قرار وئریله‌جگینی ایفاده ائدن ییلدیریم، تورکیه‌نین ان بؤیوک گوجونون میللت اولدوغونو وورغولادی.
باش ناظیر ییل‌دیریم،
"میللتین بصیرتی بو گونه قدر همیشه دوغرونو گؤردو، همیشه دوغرونو اولدو. اینشالله بو سفر ده عینی‌سی اولا‌جاق. میللی ایراده‌یه، میللته حؤرمتی اولمایان‌لارین، موجودو قوروماق اوچون اؤزونو پارچالایان‌لارین بازار گونو (رفراندومو‌نون ائدیله‌جگی 16 آوریل) سون ایستیفاده تاریخی بیتیر." دئیه دانیشدی.
